CELEX: 32010L0014
Language: et
Date: 2010-03-03 00:00:00
Title: Komisjoni direktiiv 2010/14/EL, 3. märts 2010 , millega muudetakse nõukogu direktiivi 91/414/EMÜ, arvates toimeainete hulka heptamaloksüloglükaani (EMPs kohaldatav tekst)

4.3.2010   
            
            
               ET
            
            
               Euroopa Liidu Teataja
            
            
               L 53/7
            
         KOMISJONI DIREKTIIV 2010/14/EL,
   3. märts 2010,
   millega muudetakse nõukogu direktiivi 91/414/EMÜ, arvates toimeainete hulka heptamaloksüloglükaani
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:
   
               (1)
            
            
               Kooskõlas direktiivi 91/414/EMÜ artikli 6 lõikega 2 esitas Elicityl SA 9. mail 2006 Prantsusmaale taotluse toimeaine heptamaloksüloglükaani kandmiseks direktiivi 91/414/EMÜ I lisasse. Komisjoni otsusega 2007/560/EÜ (2) kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andme- ja teabenõuetele.
            
         
               (2)
            
            
               Kõnealuse toimeaine mõju inimese tervisele ja keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas hindamisaruande projekti 26. juulil 2007.
            
         
               (3)
            
            
               Liikmesriigid ja Euroopa Toiduohutusamet on esitanud eksperdihinnangud hindamisaruande kohta, mis esitati komisjonile 17. juulil 2009. aastal Euroopa Toiduohutusameti teadusliku aruandena heptamaloksüloglükaani kohta (3). Liikmesriigid ja komisjon vaatasid selle aruande läbi toiduahela ja loomatervishoiu alalises komitees ning see vormistati 27. novembril 2009 komisjoni läbivaatamisaruandena heptamaloksüloglükaani kohta.
            
         
               (4)
            
            
               Mitme uuringu põhjal on selgunud, et heptamaloksüloglükaani sisaldavad taimekaitsevahendid võib lugeda üldiselt vastavaks direktiivi 91/414/EMÜ artikli 5 lõike 1 punktides a ja b ning artikli 5lõikes 3 ettenähtud nõuetele, eriti kasutusviiside puhul, mida on uuritud ja mille kohta on esitatud üksikasjalikud andmed komisjoni aruandes. Seega on asjakohane lisada heptamaloksüloglükaan direktiivi I lisasse, et tagada kõigis liikmesriikides seda toimeainet sisaldavate taimekaitsevahendite kasutuslubade väljaandmine vastavalt kõnealuse direktiivi sätetele.
            
         
               (5)
            
            
               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine lisamisega I lisasse, tuleks pärast toimeaine loetelusse lisamist anda liikmesriikidele kuus kuud heptamaloksüloglükaani sisaldavate taimekaitsevahendite kehtivate ajutiste kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud asjakohaste tingimuste täitmine. Liikmesriigid peaksid kehtivad ajutised kasutusload asendama alaliste lubadega, neid muutma või need tühistama vastavalt direktiivi 91/414/EMÜ sätetele. Erandina eespool nimetatud tähtajast tuleks ette näha pikem ajavahemik iga taimekaitsevahendi iga kavandatud kasutusviisi käsitleva täieliku, III lisa nõuetele vastava toimiku esitamiseks ja hindamiseks direktiivis 91/414/EMÜ sätestatud ühtsete põhimõtete alusel.
            
         
               (6)
            
            
               Seega on asjakohane direktiivi 91/414/EMÜ vastavalt muuta.
            
         
               (7)
            
            
               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. novembriks 2010. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. detsembrist 2010.
   Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Liikmesriigid muudavad või tühistavad vajaduse korral direktiivi 91/414/EMÜ kohaselt toimeainet heptamaloksüloglükaani sisaldavate taimekaitsevahendite kehtivad kasutusload 30. novembriks 2010. Eelkõige kontrollivad nad nimetatud tähtpäevaks, kas kõnealuse direktiivi I lisas heptamaloksüloglükaani suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning kas loa valdajal on olemas kõnealuse direktiivi artikli 13 lõike 2 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 teevad liikmesriigid iga lubatud taimekaitsevahendi puhul, mis sisaldab heptamaloksüloglükaani ainsa toimeainena või ühena mitmest toimeainest, mis kõik on hiljemalt 31. maiks 2010 kantud direktiivi 91/414/EMÜ I lisa loetelusse, toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisas heptamaloksüloglükaani käsitleva kande B osa. Selle hindamise põhjal otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid:
   
               a)
            
            
               vajaduse korral muudavad heptamaloksüloglükaani ainsa toimeainena sisaldavate toodete kasutusluba või tühistavad selle hiljemalt 30. novembriks 2011 või
            
         
               b)
            
            
               kui vahend sisaldab heptamaloksüloglükaani ühena mitmest toimeainest, muudavad vajadusel luba või tühistavad selle hiljemalt 30. novembriks 2011 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.
            
         Artikkel 4
   Käesolev direktiiv jõustub 1. juunil 2010.
   Artikkel 5
   Käesolev direktiiv on adresseeritud liikmesriikidele.
   
      Brüssel, 3. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 230, 19.8.1991, lk 1.
   
      (2)  ELT L 213, 15.8.2007, lk 29.
   
      (3)  EFSA Scientific Report (2009) 334, 1–52, Conclusion regarding the peer review of the pesticide risk assessment of the active substance heptamaloxyloglucan (valmimiskuupäev: 17. juuli 2009).
   
      LISA
      Direktiivi 91/414/EMÜ I lisa tabeli lõppu lisatakse järgmine kanne:
      
                  Nr
               
               
                  Üldnimetus, tunnuskood
               
               
                  IUPACi nimetus
               
               
                  Puhtusaste (2)
                  
               
               
                  Jõustumiskuupäev
               
               
                  Lisamise aegumine
               
               
                  Erisätted
               
            
                  „304
               
               
                  Heptamaloksüloglükaan
                  CASi nr
                  870721-81–6
                  CIPACi nr
                  Puudub
               
               
                  IUPACi täisnimetus joonealuses märkuses (1)
                  
                  
                               
                           
                           
                              Xyl p: ksülopüranosüül
                           
                        
                               
                           
                           
                              Glc p: glükopüranosüül
                           
                        
                               
                           
                           
                              Fuc p: fükopüranosüül
                           
                        
                               
                           
                           
                              Gal p: galaktopüranosüül
                           
                        
                               
                           
                           
                              Glc-ol: glütsitool
                           
                        
               
                  ≥ 780 g/kg
                  Lisandi patuliini sisaldus tehnilises materjalis ei tohi olla üle 50 μg/kg.
               
               
                  1. juuni 2010
               
               
                  31. mai 2020
               
               
                  A   OSA
                  Lubatud kasutada ainult taimekasvuregulaatorina.
                  B   OSA
                  VI lisa ühtsete põhimõtete rakendamisel võetakse arvesse 27. novembril 2009 toiduahela ja loomatervishoiu alalises komitees heptamaloksüloglükaani kohta koostatud hindamise aruande järeldusi, eelkõige selle I ja II liidet.
               
            
         (1)  ”
      
         (2)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.